[{"text_idx": "#000001", "text": "\"Labor ei puhka jo\u0303ulupu\u0308hade ega aastavahetuse ajal. Teeme to\u0308o\u0308d tavapa\u0308rases graafikus. Ko\u0303ik vo\u0303etud ja laborisse tulnud proovid saavad jooksvalt analu\u0308u\u0308situd ja vastused o\u0303igeaegselt va\u0308ljastatud,\" kinnitas Synlabi juhatuse liige Kaido Beljajev."}, {"text_idx": "#000002", "text": "Eestis saab praegu koroonatesti anda 20 avalikus punktis. Synlab on esindatud ko\u0303ikides suuremates linnades ja maakonnakeskustes. Lisaks on vo\u0303imalus po\u0308o\u0308rduda tasulise prooviandmise kohtadesse. Avaliku testimise vo\u0303imalus on Beljajevi so\u0303nul tagatud ko\u0303ikidel pu\u0308hadeaegsetel aegadel Tallinnas ja Tartus. Teistes linnades so\u0303ltub proovikohtade lahtiolek laekuvate saatekirjade arvust."}, {"text_idx": "#000004", "text": "Testimiseks ei ole vaja oodata pu\u0308hade mo\u0308o\u0308dumist"}, {"text_idx": "#000005", "text": "\u201cKui teil tekivad su\u0308mptomid, siis a\u0308rge oodake pu\u0308hade mo\u0308o\u0308dumist, vaid vo\u0303tke u\u0308hendust perearstiga,\u201d u\u0308tles Beljajev."}, {"text_idx": "#000006", "text": "Juhul, kui perearstiga pole vo\u0303imalik u\u0308hendust saada, siis on avatud ka perearsti no\u0303uandeliin 1220, mis to\u0308o\u0308tab iga pa\u0308ev kell 8.00-22.00. \u201cKui perearst vo\u0303i no\u0303uandeliin otsustab, et testimine on vajalik, siis edastab ta elektroonse tellimuse ko\u0303nekeskusesse ja ko\u0303nekeskus helistab inimesele, et kokku leppida testimise aeg ja koht,\u201d u\u0308tles Beljajev. Aja saab endale ise broneerida ka e-registratuuri kaudu."}, {"text_idx": "#000007", "text": "Ka la\u0308hikontaktsetel on oluline pu\u0308sida kodus ja anda la\u0308hikontaktsusest teada oma perearstile. Paljudel juhtudel vo\u0303tab la\u0308hikontaktsega u\u0308hendust juba Terviseamet ning annab juhiseid edasiste tegevuste suhtes."}, {"text_idx": "#000008", "text": "Kui saate teada, et olete la\u0308hikontaktne, aga Terviseameti teavitus pole veel teieni jo\u0303udnud, siis soovitas Beljajev sellest teavitada ha\u0308irekeskuse o\u0308o\u0308pa\u0308evaringselt avatud oleval infoliinil 1247. \u201cSealt saate ka juhiseid, kuidas edasi ka\u0308ituda ning millal testima pa\u0308a\u0308seb,\u201d so\u0303nas Beljajev."}, {"text_idx": "#000009", "text": "\u201cOluline info on see, et need inimesed, kes ei ole la\u0308hikontaksetena n-o\u0308 arvele vo\u0303tnud, nemad ei saa tasuta testi teha,\u201d lisas ta."}, {"text_idx": "#000010", "text": "Detailse informatsiooni ko\u0303ikvo\u0303imalike koroonaviirust puudutavate ku\u0308simuste osas leiate Terviseameti kodulehelt ning erali loodud koroonatestimist puudutavalt leheku\u0308ljelt."}, {"text_idx": "#000011", "text": "Kui vajate peale koroonatesti sertifikaati, siis u\u0308ks vo\u0303imalus on alla laadida TESTI mobiilirakendus, millega on vo\u0303imalik ise genereerida nii eesti, inglise kui venekeelne sertifikaat, mida on vaja teatud riikidesse sisenedes."}, {"text_idx": "#000012", "text": "Labori vo\u0303imekus on praegusest poole suurem"}, {"text_idx": "#000013", "text": "Beljajevi so\u0303nul on Synlabi Tallinna laboris tehtud viimase kuue na\u0308dala jooksul stabiilselt suurusja\u0308rgus 30 000 analu\u0308u\u0308si na\u0308dalas ning to\u0308o\u0308pa\u0308evas keskmiselt 5000-6000. Laboris on aga vo\u0303imekust teha analu\u0308u\u0308se ligi poole rohkem."}, {"text_idx": "#000014", "text": "\u201cJaanuari keskpaigast plaanime tehnilist vo\u0303imekust veelgi kasvatada. Labor to\u0308o\u0308tab ko\u0303ikidel pa\u0308evadel ja ka o\u0308o\u0308del, sest labori to\u0308o\u0308ru\u0308tm on selline,\u201d u\u0308tles Beljajev, et ko\u0303ige aktiivsem to\u0308o\u0308 toimubki laboris hilistel o\u0303htutundidel."}, {"text_idx": "#000016", "text": "Beljajevi so\u0303nul on koroonaviiruse proovide kogumise, analu\u0308u\u0308simise ja kogu muu logistikaga seotud inimesi suurusja\u0308rgus 650 ning need inimesed on andnud va\u0308ga olulise panuse koroonaviiruse vastases vo\u0303itluses."}, {"text_idx": "#000023", "text": "sisaldavad isikuandmeid (isikukood, info isiku tervisliku seisundi kohta, kodune aadress, telefoninumber);\non kirjutatud teise isiku nime all;\nsisaldavad teemava\u0308liseid linke, spa\u0308mmi ja reklaami;\nsisaldavad ebatsensuursed va\u0308ljendusi ja labasusi;\nkutsuvad u\u0308les narkootikumide vo\u0303i relvade kasutamisele;\non kirjutatud vo\u0303o\u0303rkeelsena vo\u0303i mitte ladina ta\u0308hestikus."}, {"text_idx": "#000029", "text": "Tallinna verevarud on otsakorral: eriti oodatud on reesusnegatiivne veri (1)"}, {"text_idx": "#000030", "text": "Uus haigushu\u0308vitise kord sunnib to\u0308o\u0308tajaid haigena to\u0308o\u0308postile (2)"}, {"text_idx": "#000032", "text": "Kolm haiguspa\u0308eva rahata: Saabuval su\u0308gisviiruste hooajal na\u0308eme to\u0308o\u0308l kolleege nakatavaid ja poole vinnaga panustavaid to\u0308o\u0308tajaid (13)"}, {"text_idx": "#000035", "text": "Vaata videot: Kas ka sinu to\u0308o\u0308keskkond vo\u0303ib po\u0303hjustada va\u0308hki haigestumist? (1)"}, {"text_idx": "#000036", "text": "So\u0303le ta\u0308navale kerkiva Pelgulinna tervisemaja to\u0303mbenumber on hea asukoht (3)"}]